สวัสดีคะคุณ ดิฉันฉีดยาคุมไปเมื่อเดือนมกราคม แต่จนถึงตอนนี้เดือนสิงหาคม แล้วประจำเดือนยังไม่มาเลยคะ จะมีอาการเวียนหัวเป็นพักๆนานๆทีไม่มีตกขาวหรืออะไรเลย อยากทราบว่าปกติมั้ยหรือว่าต้องไปตรวจค่ะ ขอบที่ช่วยตอบคำถามคะ
สวัสดีค่ะ หากฉีดยาคุมกำเนิดเข็มสุดท้ายไปเมื่อเดือน ม.ค.แล้วไม่ได้ไปฉีดต่อ การที่ประจำเดือนยังไม่มา อาจเกิดจาก1. การตั้งครรภ์ ซึ่งหากหลังจากหยุดฉีด ได้มีเพศสัมพันธ์ ก็ย่อมมีโอกาสที่จะตั้งครรภ์ได้2. การทำงานของรังไข่จะยังไม่กลับมาเป็นปกติ โดยทั่วไปแล้ว เมื่อหยุดฉีดยาคุม รังไข่จะยังไม่กลับมาทำงานได้ทันทีและประจำเดือนอาจจะยังไม่มาเป็นปกติได้ ซึ่งโดยเฉลี่ยแล้ว กว่าจะมีประจำเดือนกลับมาเป็นปกติคือที่ประมาณ 4-10 เดือน แต่บางรายอาจใช้เวลานานเป็นปี3.ประจำเดือนไม่มาจากความเครียด การทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้น เป็นต้น4. มีโรคอื่นๆ เช่น มีภาวะไทรอยด์เป็นพิษ มีพังผืดในมดลูก เป็นต้นหากยังคงมีเพศสัมพันธ์ แนะนำให้ลองตรวจหาการตั้งครรภ์ดูก่อน หากตรวจไม่พบ อาจรอประจำเดือนไปอีกซักระยะ หรือไปพบแพทย์เพื่อตรวจหาสาเหตุก็ได้ค่ะ